stanford-oval/wikipedia huggingface dataset:
ศรายุทธ ชัยคำดี
การเล่นฟุตบอล > ศรีสะเกษ เอฟซี

เดือนธันวาคม 2556 ศรายุทธ ชัยคำดี ได้เดินทางไปทดสอบฝีเท้าที่สนามกีฬาศรีนครลำดวน (สนามกีฬาสถาบันการพลศึกษา วิทยาเขตศรีสะเกษ) เพื่อจะย้ายเข้ามาร่วมทีมศรีสะเกษ เอฟซี หลังจากการทดสอบฝีเท้าเป็นที่น่าพอใจ จึงได้เซ็นสัญญากับทีมเป็นระยะเวลา 1 ปี และได้เล่นในไทยพรีเมียร์ลีก 2557 ภายใต้การคุมทีมของพนิพล เกิดแย้ม 
โดยศรายุทธลงสนามในไทยพรีเมียร์ลีก ให้ศรีสะเกษ เอฟซี นัดแรกในวันที่ 23 กุมภาพันธ์ 2557 ในเกมส์ลีกที่เปิดสนามกีฬาศรีนครลำดวน แพ้ โอสถสภา ไป 0-1 และมายิงประตูแรกในไทยพรีเมียร์ลีกให้ศรีสะเกษ เอฟซีได้ในเกมส์ที่พบกับชัยนาท ฮอร์นบิล  ในวันที่ 15 มีนาคม 2557 ที่สนามเขาพลอง สเตเดี้ยม โดยศรายุทธโหม่งให้ศรีสะเกษ ออกนำก่อน 1-0 ก่อนจะจบลงด้วยผลเสมอ 1-1 ซึ่งเป็นการกลับมายิงประตูในระดับไทยพรีเมียร์ลีกได้เป็นครั้งแรกในรอบเกือบ 2 ปีที่ผ่านมา เป็นการยุติสถิติยิงไม่ได้อย่างยาวนานลง
แต่อย่างไรก็ตามประตูที่ 2 และ 3 ในฤดูกาลนี้ของศรายุทธ ต้องรอถึงเกือบ 2 เดือนหลังจากนั้น โดยประตูที่ 2 ของเขาเกิดขึ้นในวันที่ 11 พฤษภาคม 2557 เป็นเกมส์ไทยพรีเมียร์ลีกนัดที่ 12  ที่สนามกีฬาศรีนครลำดวน ระหว่างศรีสะเกษ เอฟซี พบ สมุทรสงคราม นัดนี้เป็นการลงสนามในลีกนัดที่ 8 ของตัวเขาในฤดูกาลนี้ โดยก่อนหน้านี้เขาไม่ได้ลงสนามมา 3 เกมติดต่อกัน ในเกมส์นี้เขายิงคนเดียว 2 ประตู ให้ศรีสะเกษ ชนะไป 2-1
ในเดือนต่อมา วันที่ 15 มิถุนายน ในเกมส์ที่ศรีสะเกษต้องบุกไปเยือนสโมสรอาร์มี่ ยูไนเต็ด ขณะที่ทีมกำลังตามหลังที่สกอร์ 2-1 ศรายุทธ ชัยคำดี ได้ยิงฟรีคิกเข้าไปในช่วงทดเวลาบาดเจ็บนาทีสุดท้ายของเกมส์ ช่วยให้ศรีสะเกษแบ่งแต้มออกมาจากสนามกีฬากองทัพบกอย่างเหลือเชื่อ
ศรายุทธ มายิงประตูที่ 5 ในไทยพรีเมียร์ลีก ฤดูกาลนี้ได้ในอีก 2 สัปดาห์ต่อมา ในเกมส์เปิดบ้านพบสโมสรแบงค็อก ยูไนเต็ด ที่สนามกีฬาศรีนครลำดวน เมื่อวันที่ 29 มิถุนายน โดยเขายิงให้ทีมไล่ตีเสมอ 1-1 ก่อนที่ทีมของเขาจะแพ้ไป  1-3 จากนั้นวันที่ 23 กรกฎาคม ศรายุทธ ชัยคำดี ยิงได้อีก 1 ประตูและช่วยให้ทีมเปิดบ้านเฉือนชนะสงขลา ยูไนเต็ดไป 3-2
วันที่ 3 สิงหาคม พ.ศ. 2557 ในเกมส์ไทยพรีเมียร์ลีก ที่สนามกีฬาศรีนครลำดวน ศรายุทธ ชัยคำดี ลงสนามพบกับบีอีซี เทโรศาสน สโมสรที่ปล่อยเขาออกจากทีมเมื่อฤดูกาลที่แล้ว และสามารถยิงแฮตทริกใส่บีอีซี เทโรศาสน และพาศรีสะเกษชนะไปด้วยผล 3-2 จบฤดูกาลศรายุทธ ยิงในไทยพรีเมียร์ลีกได้ 9 ประตู และพาต้นสังกัดจบอันดับ 12 ในตาราง
ต่อมาในปลายเดือนพฤศจิกายน พ.ศ. 2557 ศรายุทธ ชัยคำดี เจรจาเพื่อต่อสัญญาฉบับใหม่กับต้นสังกัดไม่ลงตัว และได้รับการติดต่อจากสะสม พบประเสริฐ ซึ่งเข้ามารับตำแหน่งผู้อำนวยการกีฬาของสโมสรฟุตบอลแอร์ฟอร์ซ เซ็นทรัลในการย้ายทีม
การเล่นฟุตบอล > แอร์ฟอร์ซ เซ็นทรัล

เดือนธันวาคม พ.ศ. 2557 ศรายุทธ ชัยคำดี เปิดตัวในฐานะกองหน้าคนใหม่ของสโมสรแอร์ฟอร์ซ เซ็นทรัล ที่ลงแข่งขันในดิวิชั่น 1 ฤดูกาล 2558 โดยศรายุทธ เคยค้าแข้งกับสโมสรแห่งนี้มาแล้วในฐานะนักเตะรุ่นเยาวชน ในสมัยที่ยังใช้ชื่อว่า สโมสรฟุตบอลทหารอากาศ การย้ายทีมครั้งนี้จึงถือเป็นการกลับมาสู่ทีมแรกในชีวิตนักฟุตบอลของเขาเป็นครั้งแรกในรอบ 15 ปี
วันที่ 21 กุมภาพันธ์ พ.ศ. 2558 ศรายุทธ ลงสนามให้สโมสรเป็นครั้งแรกในการแข่งขันดิวิชั่น 1 นัดที่เสมอกับสโมสรสุโขทัย เอฟซี 1-1 ที่สนามกีฬาธูปะเตมีย์ และยิงประตูแรกได้ในนัดที่เปิดบ้านเอาชนะสโมสรภูเก็ต เอฟซี 2-0 เมื่อวันที่ 8 เมษายน 2558
ทีมชาติไทย

ศรายุทธ ชัยคำดี ติดทีมชาติไทย ชุด อายุไม่เกิน 23 ปี ลงแข่งขันในกีฬาซีเกมส์ 2003 ที่ประเทศเวียดนาม ภายใต้การคุมทีมของการ์ลอส โรแบร์โต้ คาวัลโญ่ โค้ชชาวบราซิล และสร้างสถิติยิงประตูได้ถึง 9 ประตู จากการลงเล่น 4 นัด โดยในรอบแบ่งกลุ่ม วันที่ 4 ธันวาคม พ.ศ. 2546 ศรายุทธยิงคนเดียว 4 ประตูในเกมส์ที่ชนะทีมชาติลาวไปถึง 6-0 ที่เมืองฮานอย และวันที่ 7 ธันวาคม พ.ศ. 2546 ศรายุทธยิงอีก 2 ประตูในเกมส์ที่ชนะอินโดนีเซีย 6-0
ในรอบรองชนะเลิศที่ไทยพบกับทีมชาติพม่าศรายุทธยังรักษาฟอร์มเยี่ยมยิง 2 ประตูให้ทีมชาติไทยชนะ 2-0 และพาไทยเข้าไปชิงชนะเลิศกับเจ้าภาพเวียดนาม ในรอบชิงชนะเลิศวันที่ 12 ธันวาคม พ.ศ. 2546 ที่สนามกีฬาหมีดิ่ญ เมืองฮานอย ศรายุทธยิงให้ไทยขึ้นนำ 1-0 ก่อนจะจบลงด้วยชัยชนะ 2-1  พาทีมฟุตบอลชายคว้าเหรียญทองได้สำเร็จพร้อมคว้าตำแหน่งดาวซัลโว ประจำการแข่งขัน
ชีวิตส่วนตัว

ศรายุทธ ชัยคำดี สมรสกับสิรินรา หาสุณหะ อดีตนักกีฬายิงเป้าบินทีมชาติไทยชุดซีเกมส์ปี 2549 ทั้งคู่มีบุตรด้วยกัน 2 คน คือ น.ส.สิริกัญญา  ชัยคำดีหรือน้องจ๊ะจ๋า และบุตรชายหนึ่งคนคือ ด.ช.นรายุทธ ชัยคำดี หรือน้องปุ๊บปั๊บ
เกียรติประวัติ > ทีมชาติไทย

เหรียญทองซีเกมส์ ปี 2546 เวียดนาม
ดาวซัลโว ซีเกมส์ ปี 2546
แชมป์คิงส์คัพ 49
เกียรติประวัติ > สโมสร

แชมป์ โตโยต้า ลีกคัพ 2553
เกียรติประวัติ > รางวัลส่วนตัว

ดาวซัลโว จีเอสเอ็มไทยลีก 2545/46  (12 ประตู)
ดาวซัลโว ไทยแลนด์พรีเมียร์ลีก 2547/48   (10 ประตู)
ผู้เล่นยอดเยี่ยมประจำทัวร์นาเมนต์ โตโยต้า ลีกคัพ 2553  :(สโมสรการท่าเรือไทย เอฟซี)
ผู้เล่นยอดเยี่ยมประจำปี 2553 ของสโมสรการท่าเรือไทย เอฟซี
แฮตทริก > ทีมชาติไทย

ทีมชาติไทย ชุดอายุไม่เกิน 23 ปี :ซีเกมส์ 2003 (ยิง 4 ประตู ชนะทีมชาติลาว 6-0 สนาม ฮัง เด สเตเดี้ยม,ฮานอย วันที่ 4 ธันวาคม พ.ศ. 2546)
ทีมชาติไทย : ไทเกอร์คัพ 2004  (ชนะทีมชาติ ติมอร์ ตะวันออก 8-0 สนามกีฬาแห่งชาติบูกิต จาลิล สเตเดี้ยม,กัวลาลัมเปอร์ วันที่ 12 ธันวาคม พ.ศ. 2547)
ทีมชาติไทย : ฟุตบอลโลก 2010 รอบคัดเลือก (ชนะทีมชาติเขตบริหารพิเศษมาเก๊า 7-1 ,สนามเดอะ มาเก๊า สเตเดี้ยม,เกาะไทปา มาเก๊า วันที่ 15 ตุลาคม พ.ศ. 2550)
แฮตทริก > สโมสร

การท่าเรือไทย เอฟซี :เอเอฟซี คัพ 2010 (บุกชนะศรีวิจาย่า 1-4 สนามจากาบาริ่ง สเตเดี้ยม,ปาเลมบัง วันที่ 12 พฤษภาคม พ.ศ. 2553)
บางกอกกล๊าส เอฟซี :ไทยพรีเมียร์ลีก 2554 (ชนะสโมสรเพื่อนตำรวจ 5-3 สนามลีโอสเตเดี้ยม,ปทุมธานี 29 พฤษภาคม พ.ศ. 2554)
ศรีสะเกษ เอฟซี : ไทยพรีเมียร์ลีก 2557 (ชนะสโมสรบีอีซี เทโรศาสน 3-2 สนามกีฬาศรีนครลำดวน,ศรีสะเกษ 3 สิงหาคม พ.ศ. 2557)
ทำประตูในนามทีมชาติ

| # | วันที่ | สถานที่ | พบ | คะแนน | ผล | รายการ |
| --- | --- | --- | --- | --- | --- | --- |
| 1. | 16 กุมภาพันธ์ 2546 | กรุงเทพ, ไทย |  เกาหลีเหนือ | 2-2 | เสมอ | คิงส์คัพ 2003 |
| 2. | 16 ตุลาคม 2546 | กรุงเทพ, ไทย |  อินเดีย | 2-0 | ชนะ | กระชับมิตร |
| 3. | 17 พฤศจิกายน 2546 | กรุงเทพ, ไทย |  ฮ่องกง | 4-0 | ชนะ | เอเชียนคัพ 2004 รอบคัดเลือก |
| 4. | 17 พฤศจิกายน 2546 | กรุงเทพ, ไทย |  ฮ่องกง | 4-0 | ชนะ | เอเชียนคัพ 2004 รอบคัดเลือก |
| 5. | 21 พฤศจิกายน 2546 | กรุงเทพ, ไทย |  อุซเบกิสถาน | 4-1 | ชนะ | เอเชียนคัพ 2004 รอบคัดเลือก |
| 6. | 31 มีนาคม 2547 | ซานา, เยเมน |  เยเมน | 3-0 | ชนะ | ฟุตบอลโลก 2006 รอบคัดเลือก |
| 7. | 12 ธันวาคม 2547 | กัวลาลัมเปอร์, มาเลเซีย |  ติมอร์-เลสเต | 8-0 | ชนะ | ไทเกอร์คัพ 2004 |
| 8. | 12 ธันวาคม 2547 | กัวลาลัมเปอร์, มาเลเซีย |  ติมอร์-เลสเต | 8-0 | ชนะ | ไทเกอร์คัพ 2004 |
| 9. | 12 ธันวาคม 2547 | กัวลาลัมเปอร์, มาเลเซีย |  ติมอร์-เลสเต | 8-0 | ชนะ | ไทเกอร์คัพ 2004 |
| 10. | 14 ธันวาคม 2547 | กัวลาลัมเปอร์, มาเลเซีย |  มาเลเซีย | 1-2 | แพ้ | ไทเกอร์คัพ 2004 |
| 11. | 16 ธันวาคม 2547 | กัวลาลัมเปอร์, มาเลเซีย |  ฟิลิปปินส์ | 3-1 | ชนะ | ไทเกอร์คัพ 2004 |
| 12. | 21 ธันวาคม 2547 | กรุงเทพ, ไทย |  เยอรมนี | 1-5 | แพ้ | กระชับมิตร |
| 13. | 24 ธันวาคม 2549 | กรุงเทพ, ไทย |  เวียดนาม | 2-1 | ชนะ | คิงส์คัพ 2006 |
| 14. | 14 มกราคม 2550 | กรุงเทพ, ไทย |  ฟิลิปปินส์ | 4-0 | ชนะ | อาเซียนฟุตบอลแชมเปียนชิพ 2007 |
| 15. | 14 มกราคม 2550 | กรุงเทพ, ไทย |  ฟิลิปปินส์ | 4-0 | ชนะ | อาเซียนฟุตบอลแชมเปียนชิพ 2007 |
| 16. | 16 มกราคม 2550 | กรุงเทพ, ไทย |  มาเลเซีย | 1-0 | ชนะ | อาเซียนฟุตบอลแชมเปียนชิพ 2007 |
| 17. | 8 ตุลาคม 2550 | กรุงเทพ, ไทย |  มาเก๊า | 6-1 | ชนะ | ฟุตบอลโลก 2010 รอบคัดเลือก |
| 18. | 8 ตุลาคม 2550 | กรุงเทพ, ไทย |  มาเก๊า | 6-1 | ชนะ | ฟุตบอลโลก 2010 รอบคัดเลือก |
| 19. | 15 ตุลาคม 2550 | มาเก๊า |  มาเก๊า | 7-1 | ชนะ | ฟุตบอลโลก 2010 รอบคัดเลือก |
| 20. | 15 ตุลาคม 2550 | มาเก๊า |  มาเก๊า | 7-1 | ชนะ | ฟุตบอลโลก 2010 รอบคัดเลือก |
| 21. | 15 ตุลาคม 2550 | มาเก๊า |  มาเก๊า | 7-1 | ชนะ | ฟุตบอลโลก 2010 รอบคัดเลือก |
| 22. | 9 พฤศจิกายน 2550 | ซานา, เยเมน |  เยเมน | 1-1 | เสมอ | ฟุตบอลโลก 2010 รอบคัดเลือก |
| 23. | 18 พฤศจิกายน 2550 | กรุงเทพ, ไทย |  เยเมน | 1-0 | ชนะ | ฟุตบอลโลก 2010 รอบคัดเลือก |
| 24. | 22 ธันวาคม 2550 | กรุงเทพ, ไทย |  อุซเบกิสถาน | 3-2 | ชนะ | คิงส์คัพ 2007 |
| 25. | 22 ธันวาคม 2550 | กรุงเทพ, ไทย |  อุซเบกิสถาน | 3-2 | ชนะ | คิงส์คัพ 2007 |
| 26. | 20 พฤษภาคม 2551 | กรุงเทพ, ไทย |  เนปาล | 7-0 | ชนะ | กระชับมิตร |
| 27. | 2 มิถุนายน 2551 | กรุงเทพ, ไทย |  บาห์เรน | 2-3 | แพ้ | ฟุตบอลโลก 2010 รอบคัดเลือก |
| 28. | 11 สิงหาคม 2553 | นนทบุรี, ไทย |  สิงคโปร์ | 1-0 | ชนะ | กระชับมิตร |
| 29. | 4 กันยายน 2553 | นนทบุรี, ไทย |  อินเดีย | 1-0 | ชนะ | กระชับมิตร |
| 30. | 1 ธันวาคม 2553 | จาการ์ตา, อินโดนีเซีย |  ลาว | 2-2 | เสมอ | เอเอฟเอฟ ซูซูกิ คัพ 2010 |
| 31. | 1 ธันวาคม 2553 | จาการ์ตา, อินโดนีเซีย |  ลาว | 2-2 | เสมอ | เอเอฟเอฟ ซูซูกิ คัพ 2010 |
แหล่งข้อมูลอื่น

กรี๊ด! "โจ้5หลา"ติดอันดับ 4 ดาวยิงโลกปี 2003 เก็บถาวร 2005-04-14 ที่ เวย์แบ็กแมชชีน จาก สำนักงานพัฒนาการกีฬาและนันทนาการ
อาร์มี่คว้าโจ้5หลา ข่าวไทยพรีเมียร์ลีก
| ด ค กผู้ทำประตูสูงสุดในไทยลีก |
| --- | --- |
 2539: อัมพร  2540: วรวุฒิ  2541: รณชัย  2542: สุธี  2543: สุธี  2544–45: วรวุฒิ, ปิติพงษ์  2545–46: ศรายุทธ  2546–47: วิมล  2547–48: ศุภกิจ, ศรายุทธ  2549: พิพัฒน์  2550: ฟาเบียโน  2551: อานนท์  2552: อานนท์  2553: ทาคาม  2554: โอฮานด์ซา  2555: ธีรศิลป์, เคลย์ตง  2556: กอนซาเลซ  2557: เอเบร์ชี  2558: จีโอกู  2559: เคลย์ตง  2560: บอสโควิช  2561: จีโอกู  2562: ดูมบูยา  2563–64: ทาร์เดลี  2564–65: ซูวาริส  2565–66: ศุภชัย  2566–67: ศุภชัย 
| ด ค กสโมสรฟุตบอลขอนแก่น ยูไนเต็ด – ผู้จัดการทีม |
| --- | --- |
 ธงชัย (2558–59)  บูธ (2559)  ริสต็อฟสกี (2559)  ศรายุทธ (2561–2562)  ปฏิภัทร1 (2562)  คัมเบะ (2562–64)  ปฏิภัทร2 (2564)  ปาร์เรย์รา (2564–65)  ไพโรจน์ (2565)  ปฏิภัทร3 (2565–66)  เอกลักษณ์ และ รัฐธีร์1 (2566–67)  ธนา (2567)  รัฐธีร์2 (2567)  เทรโลวิช (2567–)
เดอะฮาร์ตฟาวน์เดชัน

เดอะฮาร์ตฟาวน์เดชันเป็นชื่อของทีมแท็กอนุพันธ์และคอกม้าที่ประกอบด้วยสมาชิกและเพื่อนสนิทของตระกูลมวยปล้ำฮาร์ต ชื่อนี้มีต้นกำเนิดในสหพันธ์มวยปล้ำแห่งโลกในปี 1985 โดยมีมูลนิธิฮาร์ตดั้งเดิมประกอบไปด้วยพี่น้องตระกูลเบร็ทฮาร์ตและจิม Neidhart เริ่มแรกจัดการโดย Jimmy Hart (ไม่มีส่วนเกี่ยวข้อง) พวกเขาชนะการแข่งขันชิงแชมป์แท็กทีม WWF สองครั้ง WWE ได้จัดอันดับมูลนิธิฮาร์ตดั้งเดิมอย่างต่อเนื่องเป็นหนึ่งในทีมแท็กที่ยิ่งใหญ่ที่สุดในประวัติศาสตร์มวยปล้ำ
แท็กทีมที่รู้จักกันในชื่อมูลนิธิใหม่เป็นทีมอายุสั้นก่อตั้งขึ้นในปี 1991 ไม่นานหลังจากที่เดิมยกเลิก ทีมนี้ประกอบไปด้วย Neidhart และ Owen Hart น้องชายของ Bret ทั้งสองก็ร่วมงานกันอีกครั้งในปี 1994 และชื่อมูลนิธิใหม่จะถูกใช้ในภายหลังโดย Neidhart ร่วมกับ The Blue Meanie
มูลนิธิฮาร์ต (บางครั้งเรียกว่ามูลนิธิฮาร์ทแห่งใหม่ในชาตินี้) ได้รับการปฏิรูปเป็นคอกม้าในปี 1997 ประกอบด้วยเบร็ทโอเว่นพี่สะใภ้ของพวกเขาเนดฮาร์ทและดาวี่บอยสมิ ธ ก่อตั้งขึ้นในฐานะกลุ่มต่อต้านชาวอเมริกันที่ต่อต้านแคนาดาพวกเขาจะจัดการ WWF ประชันที่มีอยู่ทั้งหมด (ชื่อ WWF ชื่ออินเตอร์คอนติเนนตัลชื่อยุโรปและชื่อแท็กทีม) หลังจาก Pillman เสียชีวิตในปี 1997 อีกสี่คนยังคงดำเนินต่อไปกับคอกม้าอีกหนึ่งเดือนก่อนที่มันจะยกเลิก
หลานชายที่เก่าแก่ที่สุดของโอเว่นและเบร็ทเท็ดดี้ฮาร์ทใช้ชื่อฮาร์ทฟาวน์เดอร์หลายครั้งพร้อมกับเพื่อนสนิทแจ็คอีแวนส์ตั้งแต่ต้นยุค 2000 และพวกเขาได้จัดแข่งขันชิงแชมป์ด้วยกันภายใต้ชื่อ ในปี 2007 หลายรุ่นที่สามของฮาร์ตได้สร้างคอกม้าใหม่รวมถึงเท็ดดี้, เดวิดฮาร์ตสมิ ธ , นาตาลียาและแฟนของนาตาลียา (สามีคนต่อมา) ไทสัน Kidd กลุ่มนี้ทำงานร่วมกันเป็นมูลนิธิฮาร์ตเจนเนอเรชั่นถัดไปในอาณาเขตการพัฒนาของ WWE Florida Championship Wrestling (FCW) ซึ่งพวกเขาชนะการแข่งขัน FCW Florida Tag Team Championship Smith และ Kidd บริหารงานโดย Natalya หลังจากเดบิวต์ใน WWE ในฐานะราชวงศ์ฮาร์ทที่พวกเขาชนะการแข่งขันแท็กทีม WWE Unified
แหล่งข้อมูลอื่น

All WWF/WWE incarnations, at OnlineWorldOfWrestling.com
1985 tag-team เก็บถาวร 2019-10-20 ที่ เวย์แบ็กแมชชีน, at OnlineWorldOfWrestling.com
1997 stable เก็บถาวร 2012-09-05 ที่ เวย์แบ็กแมชชีน, at OnlineWorldOfWrestling.com
เจ้าพ่อเสือ

ประติมากรรมเสือแก้บนเจ้าพ่อเสือ อันเป็นนามของเทพารักษ์บุรุษหรือรุกขเทวดาอารักษ์มเหศักดิ์(มเหสักข์)บุรุษตามศาสนาพื้นเมืองดั้งเดิมของไทย ซึ่งมักใช้เรียกเทพารักษ์ผู้ชายหรือรุกขเทวดาที่เกี่ยวข้องกับเสือหรือเสือสมิง ซึ่งมีมากมายหลายองค์ตามพื้นถิ่นนั้นๆ
เจ้าพ่อเสือ สามารถหมายถึง
เจ้าพ่อเสือ  - นามของเทพารักษ์บุรุษหรือรุกขเทวดาอารักษ์มเหศักดิ์(มเหสักข์)บุรุษตามศาสนาพื้นเมืองดั้งเดิมของไทย ซึ่งมักใช้เรียกเทพารักษ์ผู้ชายหรือรุกขเทวดาที่เกี่ยวข้องกับเสือหรือเสือสมิง ซึ่งมีมากมายหลายองค์ตามพื้นถิ่นนั้นๆ ที่มีชื่อเสียงเช่น เจ้าพ่อเสือ(พระหัวเสือ) เสื้อวัดอารักษ์รักษาวัดกระทุ่มเสือปลา เขตประเวศ กรุงเทพมหานคร หรือ  เจ้าพ่อเสือภายในโรงเรียนการบิน ตำบลกระตีบ อำเภอกำแพงแสน  จังหวัดนครปฐม หรือ เจ้าพ่อเสือ หมู่บ้านบ้านแห ตำบลหนองกี่ อำเภอกบินทร์บุรี จังหวัดปราจีนบุรีและ เจ้าพ่อเสือ บางเขน สี่แยกถนนรามอินทรา สะพานใหม่เป็นต้น
ปู่เจ้าสมิงพราย นามเรียกฤาษีหรือนักสิทธิ์ ตามศาสนาพื้นเมืองดั้งเดิมของไทย ซึ่งมักเกี่ยวข้องกับเสือหรือเสือสมิง ซึ่งมีมากมายหลายองค์ตามพื้นถิ่นนั้นๆ ที่มีชื่อเสียงเช่น ปู่เจ้าสมิงพราย ในลิลิตพระลอ หรือ ปู่เจ้าสมิงพราย เสื้อเมืองอารักษ์รักษาอำเภอพระประแดง จังหวัดสมุทรปราการ
เสฺวียนอู่ ในลัทธิเต๋าและศาสนาชาวบ้านจีน
หูเหฺย ในลัทธิเต๋าและศาสนาชาวบ้านจีน
เจ้าจอมมารดาชุ่ม ในรัชกาลที่ 4

สำหรับความหมายอื่น ดูที่ เจ้าจอมมารดาชุ่ม (แก้ความกำกวม)
| เจ้าจอมมารดา ชุ่ม ในรัชกาลที่ 4 ท> จ.ว. |
| --- | --- |

เกิด: พ.ศ. 2387 จังหวัดพระนคร ประเทศสยาม
เสียชีวิต: 13 กรกฎาคม พ.ศ. 2466 (79 ปี) จังหวัดพระนคร ประเทศสยาม
คู่สมรส: พระบาทสมเด็จพระจอมเกล้าเจ้าอยู่หัว
บุตร: สมเด็จพระเจ้าบรมวงศ์เธอ กรมพระยาดำรงราชานุภาพ
บิดามารดา: พระยาอัพภันตริกามาตย์ (ดิศ โรจนดิศ)  คล้าย โรจนดิศ
เจ้าจอมมารดาชุ่ม (สกุลเดิม โรจนดิศ, พ.ศ. 2387 - 13 กรกฎาคม พ.ศ. 2466) เป็นพระสนมเอกในพระบาทสมเด็จพระจอมเกล้าเจ้าอยู่หัว และเป็นเจ้าจอมมารดาในสมเด็จพระเจ้าบรมวงศ์เธอ กรมพระยาดำรงราชานุภาพ
ประวัติ

เจ้าจอมมารดาชุ่ม เกิดเมื่อ พ.ศ. 2387 เป็นธิดาของพระยาอัพภันตริกามาตย์ (ดิศ โรจนดิศ) และขรัวยายคล้าย เป็นน้องสาวของเจ้าจอมมารดาเที่ยงและเจ้าจอมช้อย ในรัชกาลที่ 4 และเป็นพี่สาวต่างมารดาของเจ้าจอมมารดาทับทิมและเจ้าจอมมารดาแส ในรัชกาลที่ 5 ถวายตัวเป็นเจ้าจอมในพระบาทสมเด็จพระจอมเกล้าเจ้าอยู่หัว มีพระเจ้าลูกยาเธอหนึ่งพระองค์ คือ พระองค์เจ้าดิศวรกุมาร (พ.ศ. 2405-2486)
ในรัชสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาชุ่มได้รับพระมหากรุณาธิคุณ จนได้เป็นเหตุให้มีการแก้ไขธรรมเนียมการออกนามเจ้าจอมมารดาในรัชกาลที่ล่วงไปแล้ว ปรากฏเรื่องราวอยู่ในหนังสือ "ความทรงจำ" ของสมเด็จพระเจ้าบรมวงศ์เธอ กรมพระยาดำรงราชานุภาพ กล่าวคือ ในปี พ.ศ. 2437 สมเด็จพระเจ้าบรมวงศ์เธอ กรมพระยาดำรงราชานุภาพ ขณะดำรงพระยศเป็นกรมหมื่นดำรงราชานุภาพ ดำรงตำแหน่งเสนาบดีกระทรวงมหาดไทย ประชวรด้วยโรคไข้ส่า ซึ่งขณะนั้นเกิดเป็นโรคระบาดขึ้นในกรุงเทพฯ วันหนึ่งกรมหมื่นดำรงราชานุภาพทรงพลัดตกเตียงขณะจะทรงประทับนอนพักผ่อนในห้องสมุดส่วนพระองค์วังสะพานดำรงสถิตย์ เนื่องจากผู้ถวายการรับใช้กางเตียงถวายไม่เต็มที่ แต่ข่าวลือถึงพระกรรณพระบาทสมเด็จพระจุลจอมเกล้าเจ้าอยู่หัวว่าอาการประชวรของกรมหมื่นดำรงราชานุภาพหนักจนถึงดิ้นรนพลัดตกเตียง ก็ตกพระราชหฤทัย ทรงมีลายพระราชหัตถเลขาถึงเจ้าจอมมารดาชุ่มเพื่อทรงไต่ถามพระอาการของกรมหมื่นดำรงราชานุภาพ เมื่อผนึกซองพระราชหัตถเลขาแล้วจะทรงสลักหลังซองว่า "ถึงชุ่มเจ้าจอมมารดา" ตามธรรมเนียมการออกนามเจ้าจอมมารดาในรัชกาลที่ล่วงไปแล้ว ณ เวลานั้น (การออกชื่อตัวแล้วต่อท้ายด้วยคำว่าเจ้าจอมมารดา หมายความว่าเจ้าจอมมารดาผู้นั้นเป็นหม้าย) ทรงนึกสงสาร จึงทรงเขียนที่หลังซองใหม่ว่า "ถึงเจ้าจอมมารดาชุ่ม" แล้วเลยมีพระราชดำรัสสั่งพระเจ้าน้องยาเธอ กรมหมื่นพิทยลาภพฤฒิธาดา เสนาบดีกระทรวงวังในขณะนั้น ให้เปลี่ยนระเบียบเรียกเจ้าจอมมารดาในรัชกาลที่ล่วงไปแล้ว ให้ใช้คำ เจ้าจอมมารดา นำชื่อ แต่ให้เติมลำดับรัชกาลเข้าข้างหลังเช่นว่า เจ้าจอมมารดาชุ่มรัชกาลที่ 4 ดังนี้ และใช้เป็นธรรมเนียมสืบมาจนถึงปัจจุบัน
เจ้าจอมมารดาชุ่ม ป่วยเป็นโรคบิดมีไข้เจือด้วยโรคชรา มีอาการอ่อนเพลียลงโดยลำดับจนถึงแก่อสัญกรรม ณ วังวรดิศ เมื่อวันศุกร์ที่ 13 กรกฎาคม พ.ศ. 2466 เวลา 14.35 น. สิริอายุได้ 79 ปี วันต่อมา เวลา 11.00 น. สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์ในการพระราชทานน้ำหลวงอาบศพ เจ้าพนักงานเชิญศพลงลองใน ตั้งบนแท่น 2 ชั้นในท้องพระโรง ประกอบโกศไม้สิบสอง แวดล้อมด้วยฉัตรเบญจา 6 สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ทรงทอดผ้าไตรบังสุกุล พระพิธีธรรมสวดพระอภิธรรมมีกำหนด 15 วัน ได้รับการพระราชทานเพลิงศพ เมื่อวันจันทร์ ที่ 10 พฤษภาคม 2469 ที่วัดเทพศิรินทราวาสราชวรวิหาร พร้อมกับพระศพของหม่อมเจ้าพร้อมเพราพรรณ วุฒิชัย พระชายาของพระเจ้าบรมวงศ์เธอ พระองค์เจ้าวุฒิไชยเฉลิมลาภ กรมหลวงสิงหวิกรมเกรียงไกร เสนาบดีกระทรวงทหารเรือในขณะนั้น สมเด็จพระเจ้าบรมวงศ์เธอ กรมพระยาดำรงราชานุภาพ ได้ทรงพระนิพนธ์หนังสือเรื่อง "ตำนานพุทธเจดีย์สยาม" (ภายหลังได้เปลี่ยนชื่อหนังสือเป็น "ตำนานพระพุทธเจดีย์" ในการพิมพ์ครั้งต่อ ๆ มา) และจัดพิมพ์เพื่ออุทิศพระกุศลสนองคุณพระมารดาในงานพระราชทานเพลิงศพครั้งนั้น
เครื่องราชอิสริยาภรณ์

พ.ศ. 2454 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
พ.ศ. 2444 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2456 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
เจ้าพ่อเขาตก

เจ้าพ่อเขาตก เขาสัจจพันธ์คีรี วัดพระพุทธบาทราชวรมหาวิหาร
เจ้าพ่อเขาตก เป็นเทพารักษ์รักษาพระพุทธบาทที่เขาสัจจพันธ์คีรี ปัจจุบันคือวัดพระพุทธบาทราชวรมหาวิหาร และยังสามารถหมายถึง
ก่ำเทียนไต่เต่ (感天大帝) ในลัทธิเต๋าและศาสนาชาวบ้านจีน
เจี้ยจื่อทุย (介子推) ในลัทธิเต๋าและศาสนาชาวบ้านจีน
ปั๋วอี้ (伯益) ในลัทธิเต๋าและศาสนาชาวบ้านจีน
ฮ็อต สตัฟ ฟีเจอริ่ง เคเอ็ม-มาร์กิต

| "Hot Stuff feat> KM-MARKIT".เพลงโดยคุมิ โคดะ.จากอัลบั้มsecret และ BEST~first things~ |
| --- | --- |
วางจำหน่าย: 13 เมษายน พ.ศ. 2548 (ในญี่ปุ่น)
บันทึกเสียง: พ.ศ. 2548
แนวเพลง: เจ-ป็อป
ค่ายเพลง: ริทึม โซน
ผู้ประพันธ์เพลง: คุมิ โคดะ
ฮ็อต สตัฟ ฟีเจอริ่ง เคเอ็ม-มาร์กิต (ญี่ปุ่น: Hot Stuff feat.KM-MARKIT; โรมาจิ: ホット・スタッフ・フィーチャリング・ケムマキ; ทับศัพท์: Hotto Sutaffu Fichaingu Keemumaki) เป็นซิงเกิลที่ 15 ของคุมิ โคดะในรูปแบบแม็กซี่ซิงเกิล  วางจำหน่ายในวันที่ 13 เมษายน พ.ศ. 2548  เปิดตัวสัปดาห์แรกในอันดับที่ 10 ของออริกอนชาร์ต  มียอดขายรวมประมาณ 29,000 แผ่น  โดยจำกัดจำนวนขายแค่ 3 หมื่นแผ่นเท่านั้น
เพลง Hot Stuff เป็นเพลงประกอบรายการริวฮะ-อาร์  ทางช่องทีวีโตเกียวในประเทศญี่ปุ่น
รายชื่อเพลง

Hot Stuff feat.KM-MARKIT
Hot Stuff～確変無想転生remix feat．UZI＆KM-MARKIT～
Trust you(Dub's Trust me Remix)
Selfish (D.I's C&B MIX)
มิวสิกวิดีโอ

Hot Stuff feat.KM-MARKIT (Video Clip)
Trust you(Thanks To MAM&GRAMMA Ver.)(Video Clip)
Selfish(Live Clip)
Hot Stuff feat.KM-MARKIT (Making Clip)
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 13 เมษายน พ.ศ. 2548 | Oricon Daily Charts | #10 |  |  |  |
| 13 เมษายน พ.ศ. 2548 | Oricon Weekly Charts | #10 | 16,807 | 29,509 | 6 สัปดาห์ |
| 13 เมษายน พ.ศ. 2548 | Oricon Monthly Charts |  |  | 29,509 |  |
| 13 เมษายน พ.ศ. 2548 | Oricon Yearly Charts | #313 |  | 29,509 |  |

| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
เทศบาลตำบลอ่าวพะยูน

| เทศบาลตำบลอ่าวพะยูน |
| --- | --- |
เทศบาลตำบล
ทต.อ่าวพะยูน
พิกัด: 7°20′23.0″N 100°19′00.2″E﻿ / ﻿7.339722°N 100.316722°E﻿ / 7.339722; 100.316722
ประเทศ:  ไทย
จังหวัด: พัทลุง
อำเภอ: ปากพะยูน
จัดตั้ง:    • 22 พฤษภาคม พ.ศ. 2517 (สภาตำบลปากพะยูน)   • 30 มกราคม พ.ศ. 2539 (องค์การบริหารส่วนตำบลปากพะยูน)   • 16 กรกฎาคม พ.ศ. 2551 (เปลี่ยนแปลงชื่อองค์การบริหารส่วนตำบลปากพะยูน เป็นองค์การบริหารส่วนตำบลอ่าวพะยูน และจัดตั้งเป็นเทศบาลตำบลอ่าวพะยูน) 
การปกครอง
 • นายกเทศมนตรี: อทิติ เมฆสุวรรณ
พื้นที่
 • ทั้งหมด: 35.920 ตร.กม. (13.869 ตร.ไมล์)
ประชากร (2562)
 • ทั้งหมด: 4,633 คน
 • ความหนาแน่น: 128.98 คน/ตร.กม. (334.1 คน/ตร.ไมล์)
รหัส อปท.: 05930603
ที่อยู่ สำนักงาน: สำนักงานเทศบาลตำบลอ่าวพะยูน เลขที่ 192 หมู่ 3 ตำบลปากพะยูน อำเภอปากพะยูน จังหวัดพัทลุง รหัสไปรษณีย์ 93120
โทรศัพท์: 0-7469-9393
โทรสาร: 0-7469-9393
เว็บไซต์: https://www.aowpayoon.go.th
 ส่วนหนึ่งของสารานุกรมประเทศไทย
อ่าวพะยูน เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลปากพะยูน ในอำเภอปากพะยูน จังหวัดพัทลุง เดิมมีฐานะเป็นสภาตำบลปากพะยูน ก่อนที่ต่อมาสภาตำบลปากพะยูน (เฉพาะส่วนที่อยู่นอกเขตสุขาภิบาลปากพะยูน) ได้จัดตั้งขึ้นเป็นองค์การบริหารส่วนตำบลใน พ.ศ. 2539 ต่อมาองค์การบริหารส่วนตำบลปากพะยูน ได้ขอจัดตั้งเป็นเทศบาลตำบล จึงได้เปลี่ยนชื่อองค์การบริหารส่วนตำบลปากพะยูน เป็นองค์การบริหารส่วนตำบลอ่าวพะยูน และจัดตั้งเป็นเทศบาลตำบลอ่าวพะยูน ใน พ.ศ. 2551 เพื่อไม่ให้ชื่อซ้ำกับเทศบาลตำบลปากพะยูน นับเป็นเทศบาลตำบลแห่งที่ 2 ของอำเภอปากพะยูน ปัจจุบันเทศบาลตำบลอ่าวพะยูนมีประชากร 4,633 คน
พื้นที่เทศบาลตำบลอ่าวพะยูน ตั้งอยู่ตั้งอยู่ทางทิศตะวันตกเฉียงใต้ของอำเภอปากพะยูน พื้นที่ตั้งติดกับทะเลสาบสงขลา บริเวณอ่าวบางเตง พื้นที่ตั้งเป็นพื้นที่ราบลุ่มชายทะเลอยู่ห่างจากที่ว่าการอำเภอปากพะยูนประมาณ 200 เมตร ที่มาของชื่อเทศบาล มาจากองค์การบริหารส่วนตำบลปากพะยูนยกฐานะเป็นเทศบาล จึงจำเป็นต้องเปลี่ยนชื่อเพื่อไม่ให้ซ้ำกับเทศบาลตำบลปากพะยูนจึงมีการประชาคมเพื่อตั้งชื่อใหม่ จึงมีข้อสรุปให้เป็นเทศบาลตำบลอ่าวพะยูน เพื่อให้มีชื่อเดิมติดอยู่บ้างจึงใช้คำว่า"อ่าว" แทนคำว่า "ปาก"
แหล่งข้อมูลอื่น

เว็บไซต์เทศบาลตำบลอ่าวพะยูน
| ด ค กองค์กรปกครองส่วนท้องถิ่นระดับล่างในจังหวัดพัทลุง |
| --- | --- | --- |
| เทศบาลเมือง |  พัทลุง  |  |
| เทศบาลตำบล |  กงหรา  เกาะนางคำ  เขาเจียก  เขาชัยสน  เขาหัวช้าง  คลองทรายขาว  คลองใหญ่  ควนขนุน  ควนเสาธง  โคกชะงาย  โคกม่วง  จองถนน  ชะรัด  ชุมพล  ดอนทราย (อำเภอควนขนุน)  ดอนทราย (อำเภอปากพะยูน)  ดอนประดู่  ตะโหมด  โตนดด้วน  ทะเลน้อย  ท่าแค  ท่ามะเดื่อ  ท่ามิหรำ  นาขยาด  นาท่อม  นาโหนด  บางแก้ว  บ้านนา  บ้านพร้าว  บ้านสวน  ปรางหมู่  ปากพะยูน  ป่าบอน  พญาขัน  พนางตุง  แพรกหา  มะกอกเหนือ  แม่ขรี  ร่มเมือง  ลานข่อย  ลำสินธุ์  สมหวัง  หนองพ้อ  หารเทา  แหลมโตนด  อ่างทอง  อ่าวพะยูน  |  |
| องค์การบริหารส่วนตำบล |  เกาะเต่า  เกาะหมาก  เขาชัยสน  เขาปู่  เขาย่า  คลองเฉลิม  ควนขนุน  ควนมะพร้าว  โคกทราย  โคกสัก  ชะมวง  ชัยบุรี  ตะแพน  ทุ่งนารี  นาปะขอ  ปันแต  ป่าบอน  ป่าพะยอม  ฝาละมี  พนมวังก์  ลำปำ  วังใหม่  หนองธง  หานโพธิ์  |  |
ฮามามัตสึ

| ฮามามัตสึ 浜松市 |
| --- | --- |
นครใหญ่ที่รัฐกำหนด
สถานที่ต่าง ๆ ในนครฮามามัตสึ
   ธง ตรา
สมญา: "เมืองแห่งดนตรี"

ที่ตั้งของนครฮามามัตสึในจังหวัดชิซูโอกะ
ฮามามัตสึที่ตั้งในประเทศญี่ปุ่น
พิกัด: 34°42′39″N 137°43′39″E﻿ / ﻿34.71083°N 137.72750°E﻿ / 34.71083; 137.72750
ประเทศ:  ญี่ปุ่น
ภูมิภาค: ชูบุ (โทไก)
จังหวัด: ชิซูโอกะ
การปกครอง
 • นายกเทศมนตรี: ยาซูโตโมะ ซูซูกิ (鈴木康友)
พื้นที่
 • นครใหญ่ที่รัฐกำหนด: 1,558.06 ตร.กม. (601.57 ตร.ไมล์)
ประชากร (1 ธันวาคม 2019)
 • นครใหญ่ที่รัฐกำหนด: 791,707 คน
 • ความหนาแน่น: 510 คน/ตร.กม. (1,300 คน/ตร.ไมล์)
 • รวมปริมณฑล (2015): 1,129,296 (ที่ 13) คน
สัญลักษณ์
 • ต้นไม้: สนเกี๊ยะ
 • ดอกไม้: มิกัง (Citrus unshiu)
 • นก: นกกระจ้อยญี่ปุ่น
เขตเวลา: UTC+9 (เวลามาตรฐานญี่ปุ่น)
โทรศัพท์: 53-457-2111
ที่อยู่: 103-2 Motoshiro-chō, Naka-ku, Hamamatsu-shi, Shizuoka-ken 430-8652
เว็บไซต์: www.city.hamamatsu.shizuoka.jp
ฮามามัตสึ (ญี่ปุ่น: 浜松市; โรมาจิ: Hamamatsu-shi) เป็นนครที่ตั้งอยู่ทางตะวันตกของจังหวัดชิซูโอกะ ประเทศญี่ปุ่น นครฮามามัตสึได้ควบรวมพื้นที่เข้ากับเมืองและอำเภอโดยรอบจำนวน 11 เมืองและอำเภอ ในวันที่ 1 กรกฎาคม ค.ศ. 2005 และได้ยกระดับเป็นนครใหญ่ที่รัฐกำหนด ในวันที่ 1 กันยายน ค.ศ. 2007
ประวัติ

พื้นที่ในอาณาเขตของนครฮามามัตสึในปัจจุบัน มีประวัติศาตร์ยาวนานมาตั้งแต่ยุคก่อนประวัติศาสตร์ โดยมีการพบโบราณวัตถุในจากยุคโจมง และยุคโคฟุง ซึ่งรวมถึง อากาโมนูเอโกฟุง ซึ่งเป็นหลุมศพโบราณรูปกุญแจที่นิยมสร้างในยุคโคฟุง ปัจจุบัน ตั้งอยู่ในเขตฮามากิตะ ในยุคนาระ ฮามามัตสึก็ได้เป็นเมืองหลวงของอดีตแคว้นโทโตมิ ต่อมา ในยุคเซ็งโงกุ ปราสาทฮามามัตสึ ก็เคยเป็นในฐานที่มั่นของโทกูงาวะ อิเอยาซุ ก่อนจะขึ้นเป็นโชกุนในยุคเอโดะ ฮามามัตสึเจริญเฟื่องฟูเนื่องจากเป็นเมืองที่ตั้งปราสาทอันเป็นที่อาศัยของไดเมียว และยังเป็นเมืองที่เส้นทางโทไกโดพาดผ่าน ซึ่งเป็นเพียงเส้นทางบกหลักที่ใช้เดินทางระหว่างกรุงเอโดะและกรุงเกียวโต หลังการปฏิรูปเมจิ เมืองฮามามัตสึได้ถูกยกเป็นจังหวัดในระยะเวลาสั้น ๆ คือ ใน ค.ศ. 1871–1876 หลังจากนั้น ก็ได้ถูกรวมอยู่ในจังหวัดชิซูโอกะ ใน ค.ศ. 1889 ได้มีการเปิดสถานีรถไฟฮามามัตสึ ขึ้นบนทางรถไฟสายหลักโทไกโด ซึ่งพาดผ่านเมือง ในปีเดียวกันนั้นเอง เมืองฮามามัตสึก็ได้สถานะเป็นเมืองจากการแบ่งเขตการปกครองครั้งใหม่